== Besøg i Norge ==
I september [[1809]] sejlede et storslået skib ind mod [[Flekkerøy]] havn ved [[Kristiansand]]. Om bord var Adams på vej til [[Skt. Petersburg]]. Han havde planlagt nogle dages ophold i [[Norge]]. En [[kanonbåd]] kom op til skibet, og snart sprang nordmænd op på dækket for at [[kapre]] skibet. Adams fik det forhindret, men vel i havn opdagede han 36 kaprede amerikanske skibe med omkring 400 amerikanere om bord. I lighed med 80 pct af de skibe, nordmændene kaprede, havde også disse papirer på, at de kom fra en neutral stat, men i modsætning til Adams havde de ikke [[diplomatisk immunitet]], så de måtte vente længe på den overbebyrdede [[priseret]]. Adams skrev til den amerikanske agent i [[København]]: "''Synet af så mange af mine landsmænd i så fortvivlede omstændigheder er meget smertefuldt.''" <ref>Frøyland/Martinsen: "De norske piratene", ''Dagens Næringsliv'' 12.marts 2011</ref>
Politik